Document ID: 32005R1119

KOMISIJAS REGULA (EK) Nr. 1119/2005
(2005. gada 14. jūlijs),
ar ko groza Regulu (EK) Nr. 1751/2004, ar ko attiecībā uz 2005. pārskata gadu ELVGF Garantiju nodaļai nosaka procentu likmes, kuras jāizmanto, aprēķinot finansēšanas izmaksas intervences pasākumiem, kuros ietilpst iepirkšana, uzglabāšana un realizācija
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1978. gada 2. augusta Regulu (EEK) Nr. 1883/78, ar ko paredz vispārīgus noteikumus intervences finansēšanai, ko veic Eiropas Lauksaimniecības virzības un garantiju fonda (ELVGF) Garantiju nodaļa (1), un jo īpaši tās 5. panta pirmo daļu,
tā kā:
(1)
Ar Komisijas Regulu (EK) Nr. 1751/2004 (2) attiecībā uz 2005. pārskata gadu ELVGF Garantiju nodaļai tika noteiktas piemērojamās procentu likmes, aprēķinot finansēšanas izmaksas intervences pasākumiem saskaņā ar 3. un 4. pantu 1988. gada 12. februāra Komisijas Regulā (EEK) Nr. 411/88 par metodi un procentu likmi, kas jāpiemēro, aprēķinot finansēšanas izmaksas intervences pasākumiem, kuros ietilpst iepirkšana, uzglabāšana un realizācija (3).
(2)
Regulas (EEK) Nr. 1883/78 5. pantā un Regulas (EEK) Nr. 411/88 4. pantā izdarīti grozījumi attiecībā uz sīki izstrādātiem noteikumiem par to vidējo procentu izmaksu paziņošanu un ņemšanu vērā, ko jaunās dalībvalstis segušas 2004. finanšu gadā, kā arī attiecībā uz sīki izstrādātiem noteikumiem par īpašās procentu likmes aprēķināšanu tām dalībvalstīm, kuru segtās vidējās procentu izmaksas vairāk nekā divkārt pārsniedz Kopienas noteikto vienoto procentu likmi, līdz ar to jāgroza Regulā (EK) Nr. 1751/2004 noteikto procentu likmi iepriekšminēto finansēšanas izmaksu aprēķināšanai.
(3)
Grozījumi Regulā (EEK) Nr. 1883/78 un Regulā (EEK) Nr. 411/88 tiek piemēroti no 2004. gada 1. oktobra, šīs regulas piemērošana jāparedz no tās pašas dienas.
(4)
Šajā regulā paredzētie pasākumi ir saskaņā ar Fonda komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1751/2004 1. pantu aizstāj ar šādu tekstu:
“1. pants
ELVGF Garantijas nodaļas 2005. pārskata gada izmaksām
1)
Regulas (EEK) Nr. 411/88 3. pantā minētā procentu likme ir 2,2 %;
2)
Regulas (EEK) Nr. 411/88 4. panta 1. punktā minētā īpašā procentu likme attiecībā uz Franciju, Austriju, Portugāli un Zviedriju ir 2,1 % un attiecībā uz Īriju un Somiju - 2,0 %;
3)
Regulas (EEK) Nr. 411/88 4. panta 3. punktā minētā īpašā procentu likme attiecībā uz Apvienoto Karalisti ir 2,5 %, attiecībā Latviju - 2,9 %, attiecībā uz Slovākiju un Slovēniju - 3,1 %, attiecībā uz Kipru - 4,0 %, attiecībā uz Poliju - 4,1 % un attiecībā uz Ungāriju - 9,2 %.”
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2004. gada 1. oktobra.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 14. jūlijā

Labels: 3
2
15